Ingebjørg Berg Holm

Ingebjørg Berg Holm (født 12. juni 1980) er en norsk krimforfatter, blogger og samfunnsdebattant, bosatt i Bergen.

Holm er interiørarkitekt, og har mastergrad fra Kunsthøgskolen i Bergen. Hun debuterte i 2015 med boka Stjerner over, mørke under. Boken fikk gode anmeldelser i pressen, med blant annet terningkast fem i Dagbladet

I 2016 ble hennes debutroman nominert til Rivertonprisen, og vant Maurits Hansen - prisen Nytt blod. 

Hun vant sistnevnte pris med begrunnelsen "Ingebjørg Berg Holms debutroman er en stillfaren og mangefasettert historisk krim hvor den litterære kvaliteten nærmest overskygger det klassiske mordmysteriet".

I 2018 kom romanen Barføtt over isen, en frittstående fortsettelse av Stjerner over, mørke under.

Bibliografi 
 Stjerner over, mørke under, Schibsted (2015)
 Barføtt over isen, Vigmostad og Bjørke (2018)

Referanser

Kilder 
 Presentasjon av Ingebjørg Berg Holm i Forfatterkatalogen på Forfattersentrums nettsider

Eksterne lenker 
 Ingebjørg Berg Holms blogg

Norske krimforfattere
Fødsler i 1980